A futamidő az az időtartam, amely alatt köteles vagy visszafizetni a felvett hitelt, annak minden költségével együtt. Ezért fontos, hogy olyan futamidőt válassz, amelyet nem kell majd módosítanod, mert a futamidő változtatása szerződésmódosítással jár, amelynek díja lehet. A futamidő meghatározásához fontos a havi törlesztőrészlet összegének ismerete, mivel akkor tudsz dönteni arról, hogy be tudsz-e vállalni akkora havi törlesztést vagy nem. Ezt természetesen a bank is megnézi, és a hitelezhetőségi limit (JTM) alapján dönt arról, hogy az adott futamidőre megadható-e neked a kölcsön vagy nem. Hitelkalkulátorainkkal kiszámolhatod többféle futamidőre is az adott hitelösszeg havi részletét, így tudatosabban tudsz dönteni a futamidőről, és választhatsz a számodra legoptimálisabb kölcsönök közül. Ha hitelképesnek is minősít a bank, akkor is érdemes végiggondolni, hogy 10 millió forint hitel nem kis összeg, így a mai kamatkörnyezetben annak törlesztőrészlete is magas. Ezért ha egy rövidebb futamidőre kalkulált magasabb havi törlesztő nagyon megterhelné a családi kasszát, akkor inkább válassz hosszabb futamidőt. Ugyanakkor ne feledd, hogy a hosszabb futamidő összességében magasabb visszafizetendő összeget eredményez.